న్యూఢిల్లీ: సిక్కులపై జోక్స్ వేయకుండా నియంత్రించేలా మార్గదర్శకాలు వెలువరించడం కుదరదని సుప్రీంకోర్టు పేర్కొంది. సిక్కులపై జోక్స్ వేయడాన్ని నిలువరించాలంటూ దాఖలైన ఓ పిటిషన్ విచారణ సందర్భంగా ఈ వ్యాఖ్యలు చేసింది. తుది తీర్పును వచ్చే నెల 27కి వాయిదా వేసింది. ‘శాంటా బాంటా’ జోక్స్ పేరిట వెబ్సైట్లు సర్దర్లపై జోక్స్ వేస్తూ సిక్కులను తక్కువ చేసి చూపిస్తున్నారనీ... వాటిపై నిషేధం విధించాలని కోరుతూ 2015 అక్టోబర్లో సుప్రీంకోర్టులో పిల్ దాఖలైంది. దీనిపై విచారణ సందర్భంగా సుప్రీం స్పందిస్తూ... ‘‘గొప్ప హాస్యచతురత గల వారిగా సిక్కులకు మంచి పేరుంది. అలాంటి జోకులను వారు ఎంజాయ్ చేస్తారు కూడా. కుష్వంత్ సింగ్ జోక్స్నే తీసుకుంటే అవి కేవలం వినోదం కోసమేనని అర్థమవుతుంది. వాటిని ఆపాలని మీరెందుకు కోరుకుంటున్నారు? మీ కేసును మరింత బాగా సిద్ధం చేసుకోండి. మళ్లీ దీనిపై వాదనలు వింటాం’’ అని సుప్రీంకోర్టు ప్రధాన న్యాయమూర్తి జస్టిస్ టీఎస్ ఠాగూర్, వి.గోపాల గౌడలతో కూడిన ధర్మాసనం పేర్కొంది. దాదాపు 5 వేలకు పైగా వెబ్సైట్లు సిక్కులపై జోకులు ప్రదర్శిస్తున్నాయనీ... వాటి కారణంగా తమ పిల్లలు సిక్కులని చెప్పుకునేందుకు కూడా అవమానంగా భావిస్తున్నారని మహిళా న్యాయవాది హర్వీందర్ చౌదురి తన పిటిషన్లో పేర్కొన్నారు. ఐపీసీ 153ఎ, 153బీ సెక్షన్ల ప్రకారం సిక్కులపై జోక్స్ ప్రదర్శిస్తున్న వెబ్సైట్లను నిషేధం విధించేలా... కేంద్ర టెలికామ్ మంత్రిత్వ శాఖకు మార్గదర్శకాలు జారీచేయాలని కోరారు.
newdhilly: sikkulapai jokes veyakunda niyantrinchela maargadarsakaalu veluvarinchadam kudaradani supreenkortu perkondi. sikkulapai jokes veyadaanni niluvarinchaalantuu daakhalaina oo pitition vichaarana sandarbhamgaa ee vyaakhyalu chesindi. tudi teerpunu vache nela 27ki vaayidaa vesindi. ‘santa banta’ jokes paerita websitelu sardarlapai jokes vestu sikkulanu takkuva chesi chuupistunnaaranii... vaatipai nishedham vidhinchaalani korutu 2015 actoberlo supreenkortulo pill daakhalaindi. deenipai vichaarana sandarbhamgaa supreem spandistuu... ‘‘goppa haasyachaturata gala vaarigaa sikkulaku manchi perundi. alanti jokulanu vaaru enjay chestaaru kuudaa. kushwant sing jokesne teesukunte avi kevalam vinodam kosamenani ardhamavutundi. vaatini aapaalani meerenduku korukuntunnaru? mee kesunu marinta baga siddham chesukondi. malli deenipai vaadanalu vintam’’ ani supreenkortu pradhaana nyaayamuurti justis ts tagur, vi.gopala goudalatho kuudina dharmasana perkondi. daadaapu 5 velaku paiga websitelu sikkulapai jokulu pradarsistunnaayani... vaati kaaranamgaa tama pillalu sikkulani cheppukunenduku kuudaa avamaanamgaa bhaavistunnaarani mahila nyaayavaadi harvinder chauduri tana pititionlo perkonnaru. ipc 153e, 153bee sekshanla prakaaram sikkulapai jokes pradarsistunna vebsaitlanu nishedham vidhinchelaa... kendra telicam mantritva saakhaku maargadarsakaalu jaareecheyaalani koraru.